വിവാഹ വാഗ്ദാനം നല്കി പതിനാറുകാരിയെ പീഡിപ്പിച്ചു: 28കാരന് അറസ്റ്റില് തിരുവനന്തപുരം: പ്ലസ് വണ് വിദ്യാര്ത്ഥിനിയെ വിവാഹ വാഗ്ദാനം നല്കി തട്ടിക്കൊണ്ടുപോയി പീഡിപ്പിച്ച കേസില് യുവാവിനെയും മാതാപിതാക്കളെയും പൊലീസ് അറസ്റ്റ് ചെയ്തു. മാര്ത്താണ്ഡം കൊടുംകുളം കൊല്ലകടവരമ്ബ് സ്വദേശിയായ അശോക് റോബര്ട്ട് 28 ആണ് പെണ്കുട്ടിയെ വിവാഗവാഗ്ദാനം നല്കി പലയിടത്ത് എത്തിച്ച് പീഡിപ്പിച്ചത്. ഒന്നര മാസം മുമ്ബാണ് പെണ്കുട്ടിയെ കാണാനില്ലെന്ന് പറഞ്ഞ് മാതാപിതാക്കള് പൊലീസില് പരാതി നല്കിയത്. പരാതിയില് പൊലീസ് അന്വേഷണം ആരംഭിച്ചതോടെ പ്രതികള് ഒളിവില് പോയിരുന്നു. പെണ്കുട്ടിക്കൊപ്പം ബംഗളൂരുവിലെ തലഗാട്ടുപുരയില് വാടകയ്ക്ക് താമസിക്കുകയായിരുന്ന പ്രതികളെ പാറശാല പൊലീസ് സൈബര് സെല്ലിന്റെ സഹായത്തോടെ പിടികൂടുകയായിരുന്നു. അശോക് റോബര്ട്ടിനൊപ്പം ഇയാളുടെ മാതാപിതാക്കളായ റോബര്ട്ട്, സ്റ്റെല്ല എന്നിവരേയും പൊലീസ് അറസ്റ്റ് ചെയ്തു. പെണ്കുട്ടിയെ കടത്തിക്കൊണ്ട് പോകാനും ഒളിവില് കഴിയാനും മാതാപിതാക്കള് സഹായം നല്കിയെന്ന് പൊലീസ് കണ്ടെത്തിയിട്ടുണ്ട്. പെണ്കുട്ടിയെ വീട്ടില് നിന്നും കടത്തിക്കൊണ്ടുവരാനായി അശോകിന്റെ സുഹൃത്തും സഹായിച്ചിതായി പൊലീസ് പറഞ്ഞു. ഇയാള് ഒളിവിലാണെന്നും കണ്ടെത്താനായി അന്വേഷണം തുടരുകയാണെന്നും പൊലീസ് പറഞ്ഞു